Her aksjonerte politiet mot drapssiktet
Klokken 17.25 slo politiet til mot mannen i begynnelsen av 20-årene. Ifølge politiet er ikke mannen bosatt her i boligen som ligger i Skarbøvik. Pågripelsen skjedde uten dramatikk. Politiet sperret av området rundt boligen, og hadde fire betjenter på tomten. VGs fotograf på stedet Espen Braata, observerte blant annet at politiet sikret en mobiltelefon fra huset.Mannen, som er i begynnelsen av 20-årene, ble pågrepet i en bolig i Skarbøvik i ytre bydel Ålesund. Politiet opplyser at det ikke var hans bolig. Mannen er siktet for drap. I løpet av kvelden vil han bli avhørt politistasjonen. - Vi er sikre på at vi har pågrepet rett mann, sier Skovly. Det var treff på DNA som ledet politiet frem til mannen. Siktede er registrert i DNA-registeret. Politiet fikk inn resultatene tidligere onsdag. - Han er registrert hos politiet fra tidligere. Han er tidligere straffedømt, men jeg ønsker ikke å gå nærmere inn på dette nå, sier Skovly. Politiet sier at de foreløpig ikke har funnet noen forbindelse mellom avdøde og drapssiktede.
Politiet jobbet onsdag kveld i boligen hvor den drapssiktede mannen ble pågrepet.